ai4bharat/Pralekha huggingface dataset:
PIB Headquarters
சென்னை விமான நிலையத்தில் ரூ.1.30 கோடி மதிப்புள்ள 3.14 கிலோ தங்கம் சுங்கத் துறையினரால் பறிமுதல் - இருவர் கைது
செவ்வாய்க்கிழமை அன்று இரவு கொழும்புவிலிருந்து ஏர் இண்டியா விமானம் மூலம் சென்னை வந்த இலங்கையைச் சேர்ந்த முகமது ஹூசைத்  மற்றும் சந்திரகுமார்  ஆகிய இருவரையும், விமான நிலைய வெளியேறும் பகுதியில் சுங்கத் துறையினர் வழிமறித்து சோதனை செய்தனர். அப்போது, இவர்களது பேண்ட் பைகளிலிருநது ரூ.39.12 லட்சம் மதிப்புள்ள 948 கிராம் எடையுள்ள 24 கேரட் தூய தங்கத்தால் ஆன 5 கச்சா தங்க மோதிரங்களும், 4 கச்சா தங்கச் சங்கிலிகளும் பறிமுதல் செய்யப்பட்டன.
அதே நாளன்று இரவில், துபாயிலிருந்து வந்த தஞ்சாவூரைச் சேர்ந்த மாதவன்  என்பவரிடமும், விமான நிலைய வெளியேறும் பகுதியில் சோதனையிடப்பட்டது. அதில் அவரது பைகளில் இருந்து ரூ.16.43 லட்சம் மதிப்புள்ள 398 கிராம் எடையுள்ள நீளமான இரண்டு தங்கக் கம்பிகள், அவரது பையின் ஓர மடிப்புகளில் மறைத்து கடத்தி வரப்பட்டது கண்டுபிடிக்கப்பட்டு கைப்பற்றப்பட்டது.
இதேபோன்று புதன் கிழமையன்று கிடைத்த தகவலின் பேரில், பாங்காக்கில் இருந்து இண்டிகோ விமானம் மூலம் வந்த சுப்ரீத் சிங்  மற்றும் தமன்ப்ரீத் சிங் ஆகியோரிடம் நடத்தப்பட்ட சோதனையில், அவர்களது தலைப்பாகைகளுக்குள் இரண்டு பவுச்களில் பசை வடிவிலான தங்கம் கடத்தி வரப்பட்டது கண்டறியப்பட்டது. மேலும், அவர்களது உள்ளாடைகள் மற்றும் மலக்குடல்களில் மறைத்து கடத்தி வரப்பட்ட 4 பண்டல் பசை வடிவிலான தங்கம் கடத்தி வரப்பட்டதும் கண்டறியப்பட்டது. மொத்தத்தில் ரூ.74.20 லட்சம் மதிப்புள்ள 1.8 கிலோ எடையுள்ள தங்கம் பறிமுதல் செய்யப்பட்டது. அவர்கள் இருவரும் கைது செய்யப்பட்டனர்.
மொத்தத்தில் ரூ.1.30 கோடி மதிப்புள்ள 3.14 கிலோ எடையுள்ள தங்கம் பறிமுதல் செய்யப்பட்டு இருவர் கைது செய்யப்பட்டனர். இதுகுறித்து மேல் விசாரணை நடத்தப்பட்டு வருவதாக சென்னை சர்வதேச விமான நிலைய சுங்கத் துறை ஆணையர் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
பிரதமர் அலுவலகம்
மவுலானா வஹித்துதின் கான் மறைவுக்கு பிரதமர் இரங்கல்
பிரதமர் திரு.நரேந்திர மோடி, மவுலானா வஹித்துதின் கான் மறைவு குறித்து தனது துயரைத் தெரிவித்துள்ளார்.
திரு.மோடி சுட்டுரை வாயிலாக வெளியிட்ட செய்தியில், “மவுலானா வஹித்துதின் கான் மறைவை அறிந்து துயருற்றேன். இறையியல், ஆன்மீகம் தொடர்பான விஷயங்களில் அவரது உள்ளார்ந்த அறிவுக்காக அவர் என்றும் நினைவு கூரப்படுவார். சமுதாயப் பணியிலும், சமூக அதிகாரமயமாக்கலிலும் அவர் பெரும் விருப்பம் கொண்டிருந்தார். அவரது குடும்பத்தினருக்கும், நண்பர்களுக்கும் இரங்கல்கள். அவரது ஆத்மா சாந்தியடைவதாக” என்று கூறியுள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 189.48 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 19,509 கொவிட் சிகிச்சை பெறுபவர்கள் எண்ணிக்கை 0.05 சதவிதமாக உள்ளது.
குணமடைந்தோர் விகிதம் தற்போது 98.74 சதவீதம்
கடந்த 24 மணி நேரத்தில் 2,802 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,25,44,689 என அதிகரித்துள்ளது.
கடந்த 24 மணி நேரத்தில் 3,205 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.98 சதவீதம் ஆகும்
வாராந்திர பாதிப்பு விகிதம் 0.76 சதவீதம் ஆகும்
இதுவரை மொத்தம் 83.89 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,27,327 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1822472
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 200.33 கோடியைக் கடந்தது
இந்தியாவில் இன்று காலை 7 மணி நிலவரப்படி 200.33 கோடிக்கும் அதிகமான  கொவிட்-19 தடுப்பூசி டோஸ்கள் செலுத்தப்பட்டுள்ளன. 2,64,01,846 அமர்வுகள் மூலம் இந்த சாதனை படைக்கப்பட்டுள்ளது.
12-14 வயதிற்குட்பட்டோருக்கான கொவிட்-19 தடுப்பூசி 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 3.80 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.33 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.47 சதவீதமாக உள்ளது. கடந்த 24 மணி நேரத்தில் 16,113 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,31,13,623.
இந்தியாவில் கடந்த 24 மணி நேரத்தில் 15,528 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,68,350 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 87.01 கோடி . வாராந்திரத் தொற்று 4.57 சதவீதமாக உள்ளது. தினசரித் தொற்று விகிதம் 3.32 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் :
https://pib.gov.in/PressReleasePage.aspx?PRID=1842549
மின்னணு மற்றும் தகவல் தொழில்நுட்பம்
3.75 லட்சம் பொது சேவை மையங்கள் மூலம் உமங்க் செயலியின் சேவைகளை மக்களுக்கு கிடைக்கச் செய்ய தேசிய மின்-ஆளுகை பிரிவு மற்றும் பொது சேவை மைய இந்திய மின்-ஆளுகை சேவைகள் நிறுவனத்துக்கிடையே ஒப்பந்தம் கையெழுத்தானது
டிஜிட்டல் இந்தியாவின் லட்சியமான 'அதிகாரமளிக்கும் சக்தியை' அடையவும், இந்தியா முழுமைக்கும் டிஜிட்டல் உள்ளடக்கலை செயல்படுத்தவும், 3.75 லட்சம் பொது சேவை மையங்கள் மூலம் உமங்க் செயலியின் சேவைகளை மக்களுக்கு உதவும் முறையில் கிடைக்கச் செய்ய தேசிய மின்-ஆளுகை பிரிவு, மின்னணு மற்றும் தகவல் தொழில்நுட்ப அமைச்சகம், பொது சேவை மைய இந்திய மின்-ஆளுகை சேவைகள் லிமிடெட்டுடன் ஒப்பந்தம் ஒன்றில் கையெழுத்திட்டது
பொது சேவை மையங்களை நடத்தும் கிராம அளவிலான தொழில் முனைவோர் 140 துறைகளின் சேவைகளை உமாங்க் செயலியின் மூலம் மக்களுக்கு கிடைக்க செய்வார்கள். திறன் பேசிகள் வைத்திருக்காத மற்றும் செயலிகள் சார்ந்த மின் சேவைகளை பயன்படுத்தத் தெரியாத மக்களுக்கு இது உதவும். அரசு சேவைகள் மக்களுக்குக் கிடைப்பதை இது கணிசமாக அதிகரிப்பதோடு, கிராம அளவிலான தொழில் முனைவோர் மக்களுக்கு வழங்கும் சேவைகளின் எண்ணிக்கையையும் இது விரிவுபடுத்தும். அவர்களது வருவாயும், நம்பகத்தன்மையும் இதன் மூலம் அதிகரிக்கும். எந்த விதமான கூடுதல் செலவும் இல்லாமல் அனைத்து உமாங்க் சேவைகளும் பொது சேவை மையங்களுக்கு வழங்கப்படுகின்றன, கட்டணம் எதுவும் பெறாமல் தேசிய மின்-ஆளுகை பிரிவு இந்த சேவைகளை பொது சேவை மையங்களுக்கு வழங்குகிறது.
ஆண்டிராய்டு, ஐஓஎஸ் மற்றும் அனைத்து இணைய பயன்பாட்டு தளங்களில் உமங்க் கைபேசி செயலி கிடைப்பதோடு, KaiOS  இயங்குதளத்தில் 57 தேர்ந்தெடுக்கப்பட்ட சேவைகள் கிடைக்கும். 97183-97183 என்ற எண்ணுக்கு மிஸ்ட் கால் கொடுப்பதன் மூலமாகவோ அல்லது https://web.umang.gov.in/uaw/i/v/ref என்னும் முகவரியில் இருந்தோ செயலியை பதிவிறக்கம் செய்யலாம்.
பிரதமர் அலுவலகம்
பகவான் பிர்சா முண்டாவின் நினைவு நாளில் பிரதமர் அவருக்கு அஞ்சலி செலுத்தியுள்ளார்
பகவான் பிர்சா முண்டாவின் நினைவு நாளில் பிரதமர் திரு நரேந்திர மோடி அவருக்கு அஞ்சலி செலுத்தியுள்ளார்.
ட்விட்டரில் பிரதமர் கூறியிருப்பதாவது;
“பகவான் பிர்சா முண்டாவின் நினைவு நாளில் அவருக்கு கோடி வணக்கங்கள். அந்நிய ஆட்சிக்கு எதிரானப் போராட்டத்தில் அவர் அனைத்தையும் தியாகம் செய்தார். பழங்குடி சமூகத்தினரின் முன்னேற்றத்திற்காக அவரது அர்ப்பணிப்பையும், சேவையையும், இந்த மகத்தான தேசம் எப்போதும் நினைவில் கொள்ளும்.”
புதிய மற்றும் புதுப்பிக்கத்தக்க எரிசக்தி அமைச்சகம்
ஹைட்ரஜனை அடிப்படையாகக் கொண்ட தொழில்நுட்பத்தில் ஆராய்ச்சியை மேம்படுத்தும் முன்முயற்சிகளை மத்திய புதிய மற்றும் புதுப்பி்க்கத்தக்க எரிசக்தி அமைச்சகம் மேற்கொண்டுள்ளது
ஹைட்ரஜனை எரிபொருளாகப் பயன்படுத்தும் வாகனங்களை உருவாக்குவதற்கான ஆராய்ச்சிகளை மத்திய புதிய மற்றும் புதுப்பிக்கத்தக்க எரிசக்தி அமைச்சகம் மேற்கொண்டுள்ளது. தேசிய வேதியல் ஆய்வகத்தின் மூலம் அறிவியல் மற்றும் தொழிலியல் ஆராய்ச்சி கவுன்சில், இதற்கான ஆராய்ச்சி மற்றும் மேம்பாட்டு நடவடிக்கைகளை ஏற்கனவே மேற்கொண்டுள்ளது.
ஹைட்ரஜனின் வேதியல் ஆற்றலை மின்சாரமாக மாற்றுவதற்கு எரிசக்திக் கலன்களை  உருவாக்கி அவற்றின் வழியாக வாகனங்களை இயக்க வகை செய்யப்படுகிறது. இவ்வாறு ஹைட்ரஜன் வாகனங்களில் பயன்படுத்தப்படுகிறது. எனினும் இந்த நடைமுறை இந்தியாவில் வணிக ரீதியில் இன்னும் சோதிக்கப்படவில்லை. இதற்கான தொழிற்சாலைகளை அமைப்பது தொடர்பான தகவல்கள் தற்போதைக்கு கிடைக்கவில்லை.
மத்திய மின்சாரம், புதிய மற்றும் புதுப்பிக்கத்தக்க எரிசக்தித்துறை அமைச்சர் திரு ஆர் கே சிங் மாநிலங்களவையில் எழுத்து மூலம் அளித்த பதிலில் இதனைத் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
18 -வயதுக்கு கீழ் உள்ள குழந்தைகளுக்கான தடுப்பூசி திட்டம்
நாடாளுமன்றத்தின் மாநிலங்களவையில் கேள்வி ஒன்றுக்கு மத்திய சுகாதார மற்றும் குடும்பநலத்துறை இணையமைச்சர் டாக்டர் பாரதி பிரவீன் பவார் எழுத்துபூர்வமாக இன்று தாக்கல் செய்த பதிலில் கூறியதாவது:
18 வயதுக்கு கீழ் உள்ளவர்களுக்கு கொரோனா தடுப்பூசி செலுத்துவது தொடர்பான அறிவியல் ஆதாரங்களை கொரோனா தடுப்பூசி செலுத்துவதற்கான தேசிய நிபுணர் குழுவும், தேசிய தொழில்நுட்ப ஆலோசனை குழுவும் ஆய்வு செய்து வருகிறது.
12 வயது மற்றும் அதற்கு மேற்பட்டவர்களுக்கு காடிலா ஹெல்த்கேர் நிறுவனம் தயாரித்த ஜைகோவ்-டி தடுப்பூசி, அவசர கால பயன்பாட்டுக்கு கட்டுப்பாடுகளுடன் பயன்படுத்த இந்திய மருந்து தலைமை கட்டுப்பாட்டாளர் ஒப்புதலை பெற்றுள்ளது. இது நாட்டில் மேற்கொள்ளப்பட்ட 2 மற்றும் 3ம் கட்ட பரிசோதனைகளின் இடைக்கால தரவுகள் அடிப்படையிலானது.
18வயதுக்கு உட்பட்டவர்களுக்கான கீழ்கண்ட கொவிட்-19 தடுப்பூசிகள் மருத்துவ பரிசோதனைகளில் உள்ளன.
1). 2 முதல் 18 வயதுக்கு உட்பட்டவர்களுக்கான கோவாக்சின் தடுப்பூசியின் 2வது மற்றும் 3வது கட்ட மருத்துவ பரிசோதனைகளை பாரத் பயோடெக் நிறுவனம் நடத்தி வருகிறது. அது இடைக்கால தரவுகளை தேசிய ஒழுங்குமுறை அமைப்பிடம் சமர்ப்பித்துள்ளது.
2.) 2 முதல் 17 வயது உடையவர்களுக்கு கோவோவாக்ஸ் என்ற தடுப்பூசியின் 2வது மற்றும் 3ம் கட்ட மருத்துவ பரிசோதனையை இந்திய சீரம் மையம் நடத்துகிறது.
3). 5 முதல் 18 வயதுக்கு உட்பட்டோருக்கான ஆர்பிடி கொரோனோ தடுப்பூசியின் இரண்டாவது மற்றும் 3ம் கட்ட பரிசோதனைகளை பயோலாஜிக்கல் இ நிறுவனம் நடத்துகிறது.
4. 12 வயது முதல் 17 வயதுக்கு உட்பட்டோருக்கு Ad.26COV.2S என்ற கொரோனா தடுப்பூசியின் இரண்டாவது மற்றும் 3வது கட்ட மருத்துவ பரிசோதனையில் ஜான்சன் அண்ட் ஜான்சன் நிறுவனம் ஈடுபட்டுள்ளது.
மேலே குறிப்பிட்ட கொவிட்-19 தடுப்பூசிகளின் அனுமதி மருத்துவ பரிசோதனைகளின் வெற்றிகர முடிவை பொருத்தது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1778842
நிலக்கரி அமைச்சகம்
மேம்படுத்தப்பட்ட நிலக்கரி உற்பத்தி மற்றும் மின் துறைக்கான விநியோகம்: மத்திய நிலக்கரித்துறை அமைச்சர் பிரலாத் ஜோஷி விளக்கம்
நாட்டில் நிலக்கரி தட்டுப்பாடு ஏதும் இல்லை. 2022-2023-ம் நிதி ஆண்டில்  அகில இந்திய அளவில் நிலக்கரி உற்பத்தி 524.2 மில்லியன் டன்னாக இருந்தது. இது கடந்த ஆண்டின் இதே காலக்கட்டத்தை ஒப்பிடுகையில் 17 சதவீத வளர்ச்சி ஆகும். 2022-23-ஆம் ஆண்டில் மின் துறையின் தேவை அதிகரித்துள்ள நிலையில் அதைப் பூர்த்தி செய்ய, கோல் இந்தியா லிமிடெட் நிறுவனம் நவம்பர் 2022 வரை 380.58 மில்லியன் டன் நிலக்கரியை மின் நிலையங்களுக்கு அனுப்பியுள்ளது. இது கடந்த ஆண்டின் இதே காலப்பகுதியில் 339.8 மில்லியன் டன்கள் ஆக இருந்தது. இது 12 சதவீத வளர்ச்சி ஆகும்.
மின்சாரத்துறைக்கு நிலக்கரி விநியோகம் தொடர்பான சிக்கல்களைத் தீர்க்க, மின்துறை அமைச்சகம், நிலக்கரி அமைச்சகம், ரயில்வே அமைச்சகம், மத்திய மின்சார ஆணையம், கோல் இந்தியா லிமிடெட்  மற்றும் சிங்கரேணி காலியரீஸ் கம்பெனி ஆகியவற்றின் பிரதிநிதிகளை உள்ளடக்கிய துணைக் குழு அமைக்கப்பட்டுள்ளது.
இதுதவிர, ரயில்வே வாரியத்தின் தலைவர், நிலக்கரி அமைச்சகத்தின் செயலாளர், சுற்றுச்சூழல், வனம் மற்றும் பருவநிலை மாற்ற அமைச்சகத்தின் செயலாளர் மற்றும் மின் துறை அமைச்சகத்தின் செயலாளர் ஆகியோரைக் கொண்ட அமைச்சகங்களுக்கு இடையேயான குழுவும் அமைக்கப்பட்டுள்ளது. நிலக்கரி சுரங்கங்களில் இருந்து நிலக்கரி அனுப்பப்படுவதும் தொடர்ந்து கண்காணிக்கப்பட்டு வருகிறது.
நிலக்கரி, இந்தியாவின் முக்கிய மின்னாற்றல் ஆதாரமாக இருப்பதால், 2030-2035-ம் ஆண்டுகளில் தேவை உச்சத்தை எட்டும். அதற்கேற்ப, நாட்டில் நிலக்கரி கிடைப்பதை மேம்படுத்த அரசால் பின்வரும் நடவடிக்கைகள் எடுக்கப்பட்டு வருகிறது:
1) கோல் இந்தியா லிமிடெட் நிறுவனத்தின்  சுரங்கங்களில் இருந்து உற்பத்தியை மேம்படுத்துதல்
2) வணிக ரீதியான நிலக்கரி சுரங்கங்களில் இருந்து உற்பத்தியை மேம்படுத்துதல்.
3) சுரங்கங்கள் மற்றும் கனிமங்கள்  திருத்தச் சட்டம், 2021 இயற்றப்பட்டதன் மூலம் சந்தை விற்பனையை எளிதாக்குதல்
4) ரயில் திட்டங்கள் மற்றும் நிலக்கரியின் ஒருங்கிணைந்த போக்குவரத்து முறைகள் மூலம் நிலக்கரி போக்குவரத்தில் ஒட்டுமொத்த முன்னேற்றம்.
5) மேம்படுத்தப்பட்ட உற்பத்தி தொழில்நுட்பங்களைப் பயன்படுத்தி சுரங்கங்களின் செயல்திறனை மேம்படுத்துதல் மற்றும் டிஜிட்டல் மயமாக்கல்
6) நிலக்கரி அமைச்சகத்தின் வழக்கமான கண்காணிப்பு.
7) பயன்பாட்டில் இல்லாத நிலக்கரிச் சுரங்கங்களை விரைந்து செயல்படுத்துவதற்கான அனுமதிகளை எளிதாக்குவதற்கான ஒற்றைச் சாளர நடைமுறை போன்ற நடவடிக்கைகள் எடுக்கப்பட்டுள்ளன.
இத்தகவலை நிலக்கரி, சுரங்கம் மற்றும் நாடாளுமன்ற விவகாரங்கள் துறை அமைச்சர் பிரலாத் ஜோஷி இன்று மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
பஞ்சாயத்து ராஜ் அமைச்சகம்
கிராம பஞ்சாயத்துகளில் பஞ்சாயத்து பவன்களின் நிலவரம்: தமிழக விவரங்கள்
மாநிலங்களவையில் கேள்வி ஒன்றுக்கு எழுத்துப்பூர்வமாக இன்று பதிலளித்த பஞ்சாயத்து ராஜ் இணை அமைச்சர் திரு. கபில் மோரேஷ்வர் பட்டீல் கீழ்காணும் தகவல்களை வழங்கினார்.
பஞ்சாயத்துகள் மாநில பிரிவில் வருவதால், பஞ்சாயத்து கட்டிடங்கள் உள்ளிட்ட உள்கட்டமைப்பு வசதிகளை வழங்குவது மாநிலங்களின் பொறுப்பாகும். இருந்த போதிலும், பல்வேறு திட்டங்களின் வாயிலாக மாநிலங்களின் முயற்சிகளுக்கு பஞ்சாயத்து ராஜ் அமைச்சகம் உதவுகிறது.
கைவசம் உள்ள தகவல்களின் படி, நாட்டில் மொத்தம் உள்ள 271179 கிராம பஞ்சாயத்துகளில்/ஊரக உள்ளாட்சி அமைப்புகளில் 220262-க்கு சொந்த கட்டிடங்கள் உள்ளன. ஆர்ஜிஎஸ்ஏ திட்டத்தின் கீழ், 9273 கிராம பஞ்சாயத்து பவன்களின் கட்டுமானத்தை தலா ரூ 20 லட்சத்தில் மேற்கொள்ள 2018-19 முதல் ஒப்புதல் அளிக்கப்பட்டுள்ளது.
தமிழ்நாட்டைப் பொறுத்தவரை மொத்தமுள்ள கிராம பஞ்சாயத்துகளின் எண்ணிக்கை 12525 ஆகும். இவற்றில் 11194-க்கு கட்டிடங்கள் உள்ளன. 1331-க்கு சொந்தக் கட்டிடங்கள் இல்லை.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1806654
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.14 கோடி தடுப்பூசி டோஸ்கள் வழங்கப்பட்டுள்ளன. இதில் 95.14 கோடி இரண்டாம் தவணை தடுப்பூசி டோஸ்களும், 22.43 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 56,829 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 2,319 பேர் கொவிட் தொற்றால் பாதிக்கப்பட்டுள்ளனர். இது 0.01 சதவீதமாகும்.
தொற்றிலிருந்து மீண்டவர்களின் விகிதம் 98.8 சதவீதம்.
கடந்த 24 மணி நேரத்தில் 172 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,41,47,174 பேர்.
கடந்த 24 மணி நேரத்தில் 121 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 0.07% வாராந்திர பாதிப்பு விகிதம் 0.11%
இதுவரை மொத்தம் 91.23 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 1,69,568 சோதனைகள் நடத்தப்பட்டுள்ளன.
வணிகம் மற்றும் தொழில்துறை அமைச்சகம்
இதுவரை இல்லாத அளவு மிகவும் அதிகமான நேரடி அந்நிய முதலீடாக $ 81.72 பில்லியனை 2020-21-ம் ஆண்டு இந்தியா ஈர்த்தது
நேரடி வெளிநாட்டு முதலீட்டு கொள்கை சீர்திருத்தங்கள், முதலீட்டுக்கான வசதிகள் மற்றும் வர்த்தகம் செய்வதை எளிதாக்குதல் போன்ற அரசின் நடவடிக்கைகளின் காரணமாக அதிக அளவிலான நேரடி அந்நிய முதலீட்டை நாடு ஈர்த்து வருகிறது.
சர்வதேச முதலீட்டாளர்கள் பெரிதும் விரும்பும் முதலீட்டு இலக்காக இந்தியா உருவாகியிருப்பதை நேரடி அந்நிய முதலீடு குறித்த பின்வரும் விவரங்கள் பிரதிபலிக்கின்றன.
இதுவரை இல்லாத அளவு மிகவும் அதிகமான நேரடி அந்நிய முதலீடாக $ 81.72 பில்லியனை 2020-21-ம் ஆண்டு இந்தியா ஈர்த்தது. அதற்கு முந்தைய நிதியாண்டின்  நேரடி வெளிநாட்டு முதலீடான $ 74.39 பில்லியன் உடன் ஒப்பிடும் போது இது 10 சதவீதம் அதிகமாகும்.
2019-20-ம் ஆண்டில் செய்யப்பட்ட நேரடி அந்நிய பங்கு முதலீடான $ 49.98 பில்லியன் உடன் ஒப்பிடும்போது, 2020-21-ம் நிதியாண்டில் நேரடி அந்நிய பங்கு முதலீடு 19 சதவீதம் அதிகரித்து $ 59.64 பில்லியனாக இருந்தது.
2020-21-ம் நிதியாண்டில் இந்தியாவில் அதிகமாக முதலீடு செய்த நாடுகளில் சிங்கப்பூர் முதலிடத்திலும் , அதற்கடுத்த இடங்களில் அமெரிக்கா  மற்றும் மொரிஷியஸ்  ஆகிய நாடுகளும் உள்ளன.
2020-21-ம் நிதியாண்டில் முதலீட்டு விகிதம் அதிகரித்துள்ள முதல் பத்து நாடுகளில் சவுதி அரேபியா முதலிடத்தில் உள்ளது. முந்தைய நிதியாண்டில் $ 89.93 மில்லியன் முதலீடு செய்த சவுதி அரேபியா இந்த ஆண்டு $ 2816.08 மில்லியன் முதலீடு செய்துள்ளது.
நிதி ஆண்டு 2019-20 உடன் ஒப்பிடும் போது, அமெரிக்கா மற்றும் இங்கிலாந்தில் இருந்து செய்யப்பட்ட முதலீடு முறையே 227 சதவீதம் மற்றும் 44 சதவீதம் அதிகரித்துள்ளது.
நிலக்கரி அமைச்சகம்
சுற்றுச்சூழல் விதிமுறைகளுக்கு இணங்க நெய்வேலி பழுப்பு நிலக்கரி நிறுவன அனல்மின் அலகுகள் மற்றும் சுரங்கங்களில் சுத்திகரிக்கப்பட்ட கழிவுகளின் தரம் தொடர்ந்து கண்காணிக்கப்படுகிறது
நெய்வேலி பழுப்பு நிலக்கரி நிறுவன  அனல்மின் அலகுகள் மற்றும் சுரங்கங்கள் சுற்றுச்சூழல் மேலாண்மை அமைப்பு ஐஎஸ்ஓ:14001 க்கான சான்றிதழைப் பெற்றுள்ளன. மத்திய மாசுக்கட்டுப்பாட்டு வாரியம், சுற்றுச்சூழல், வனம் மற்றும் பருவநிலை மாற்ற அமைச்சகம், தமிழ்நாடு மாசுக்கட்டுப்பாட்டு வாரியம் ஆகியவற்றால் பரிந்துரைக்கப்பட்ட தரங்களை பூர்த்தி செய்யும் வகையில், தேவையான கழிவு நீர் சுத்திகரிப்பு நிலையங்கள் செயல்பட்டு வருகின்றன. சுத்திகரிக்கப்பட்ட கழிவுநீரின் தரம் தமிழ்நாடு மாசுக்கட்டுப்பாட்டு வாரியத்தால் தொடர்ந்து கண்காணிக்கப்பட்டு வருகிறது, இது அண்மையில் 30.06.2023 அன்று மேற்கொள்ளப்பட்டது, இதில் அளவுகள் அனுமதிக்கப்பட்ட வரம்பிற்குள் உள்ளன. மேலும், நிர்ணயிக்கப்பட்ட சுற்றுச்சூழல் அனுமதி  நிபந்தனைகளின்படி, நீர் மாதிரிகளின் மூன்றாம் தரப்பு பகுப்பாய்வு மேற்கொள்ளப்பட்டு, அவை தமிழ்நாடு மாசுக்கட்டுப்பாட்டு வாரியம் மற்றும் மத்திய சுற்றுச்சூழல் அமைச்சகத்திடம் சமர்ப்பிக்கப்பட்டு வருகின்றன. அனைத்துக் கழிவு அளவீடுகளும் அனுமதிக்கப்பட்ட வரம்பிற்குள் உள்ளன.
என்.எல்.சி.ஐ.எல் இயக்கும் அனைத்து மின் நிலையங்களாலும் ஏற்படும் ஒருங்கிணைந்த விளைவுகள் குறித்த விரிவான ஆய்வு 2022 ஆம் ஆண்டில் சுற்றுச்சூழல், சுகாதாரம் மற்றும் பாதுகாப்புக்கான தேசிய அங்கீகார வாரியத்தின்  கீழ் அங்கீகரிக்கப்பட்ட சுற்றுச்சூழல் தாக்க மதிப்பீட்டு  அமைப்பால் மேற்கொள்ளப்பட்டது.
அனைத்து அனல் மின் நிலையங்கள், சுரங்கங்கள், நகரியம் ஆகியவற்றை உள்ளடக்கிய கூட்டு நீர் மேலாண்மை ஆய்வு 2022 ஆம் ஆண்டில் சுற்றுச்சூழல், சுகாதாரம் மற்றும் பாதுகாப்பு மையம்  மேற்கொண்டது. இந்த அறிக்கை அனைத்து கழிவுநீர் மற்றும் கழிவு சுத்திகரிப்பு வசதிகளையும் பகுப்பாய்வு செய்து, அனைத்து நீர் அளவுருக்களும் அனுமதிக்கப்பட்ட வரம்பிற்குள் இருப்பதை உறுதிப்படுத்தியுள்ளது.
மத்திய சுற்றுச்சூழல் அமைச்சகம் மற்றும் சிசி/ சிபிசிபி/ தமிழ்நாடு மாசுக்கட்டுப்பாட்டு வாரியம் கொண்டு வரும் அனைத்து நிபந்தனைகளுக்கும் என்எல்சிஐஎல் இணங்குகிறது.
சுற்றுப்புறத்தில் காற்று மற்றும் நீரின் தர அளவுருக்கள் அனுமதிக்கப்பட்ட வரம்பிற்குள் இருப்பதை உறுதி செய்ய தேவையான அனைத்து சுற்றுச்சூழல் பாதுகாப்பு நடவடிக்கைகளையும் என்.எல்.சி.ஐ.எல் தொடர்ந்து மேற்கொண்டு வருகிறது.
பிரதமர் அலுவலகம்
பிலாஸ்பூர் பேரணியி்ல் மாணவர்களின் கலைப் படைப்புகளை பிரதமர் பாராட்டினார்
இமாசலப்பிரதேசம் பிலாஸ்பூர் பேரணியில் பிரதமர் உரை குறித்து இரண்டு மாணவர்களின் கலைப் படைப்புகளை பிரதமர் திரு நரேந்திர மோடி பகிர்ந்துள்ளார். படைப்பூக்கம் உள்ள இந்த படங்களுக்காக மாணவர்களுக்கு பிரதமர் நன்றி தெரிவித்துள்ளார்.
பத்திரிகையாளர் டாக்டர் அஷ்வினி சர்மாவின் ட்விட்டரை மேற்கோள் காட்டி, பிரதமர் வெளியிட்டிருக்கும் ட்விட்டர் செய்தியில் கூறியிருப்பதாவது;
“சிறப்பான படைப்பு… உங்களுக்கு நன்றி உமாங், பூனம்”
திறன் மேம்பாடு மற்றும் தொழில் முனைவோர் அமைச்சகம்
தொழில்நுட்ப பயிற்சி மையங்கள்
நாடாளுமன்றத்தின் மாநிலங்களவையில் கேள்வி ஒன்றுக்கு பதில் அளித்த மத்திய திறன் மேம்பாட்டு மற்றும் தொழில்முனைவுத்துறை இணையமைச்சர் திரு. ராஜீவ் சந்திரசேகர் கூறியதாவது:
திறன் இந்தியா திட்டத்தின் கீழ், பிரதமரின் திறன் மேம்பாட்டு திட்டம் மூலம் தொழிற் பயிற்சி அளிக்கப்படுகிறது. வெளிநாட்டு உற்பத்தியாளர்களுடன் போட்டி போடும் விதத்தில், தொழில்நுட்ப மாற்றங்களுக்கு ஏற்ப தொழில் பயிற்சிகள் அளிக்கப்படுகின்றன.
பயிற்சி தலைமை இயக்குனரகம் மூலம், தொழிற் பயிற்சி திட்டத்தை மத்திய திறன் மேம்பாட்டு மற்றும் தொழில்முனைவு அமைச்சகம் அமல்படுத்தி வருகிறது. இத்திட்டம், தொழில்நுட்ப மையங்கள் மூலம் தொழிற்பயிற்சிகளை அளித்து வருகிறது .
பிரதமரின் திறன் மேம்பாட்டு திட்டத்தின் கீழ், தமிழகத்தில் 494 ஐடிஐக்களில் தொழில் பயிற்சி திட்டமும், 2,414 பயிற்சி மையங்களும் ஏற்படுத்தப்பட்டுள்ளன.
4,333 ஐடிஐக்களில் வாகனத்துறை தொடர்பான பயிற்சிகளும், 14,137 ஐடிஐக்களில் எலக்ட்ரிக்கல் பயிற்சிகளும், 12,462 ஐடிஐக்களில் உற்பத்தி துறை தொடர்பான பயிற்சிகளும் அளிக்கப்படுகின்றன. இன்னும் பல ஐடிஐக்களில், பல துறைகள் தொடர்பான பயிற்சிகள் அளிக்கப்படுகின்றன.
மேலும் விவரங்களுக்கு கீழ்கண்ட ஆங்கில செய்தி குறிப்பை காணவும்: https://pib.gov.in/PressReleasePage.aspx?PRID=1796828
சாலைப் போக்குவரத்து மற்றும் நெடுஞ்சாலைத்துறை அமைச்சகம்
மத்தியப்பிரதேசத்தில் ரூ 11,000 கோடிக்கு மேல் மதிப்புடைய 45 நெடுஞ்சாலைத் திட்டப்பணிகளுக்கு திரு. கட்காரி அடிக்கல் நாட்டுகிறார்.
மத்திய சாலைப் போக்குவரத்து, நெடுஞ்சாலை மற்றும் குறு, சிறு நடுத்தரத் தொழில் நிறுவனங்களுக்கான அமைச்சர் திரு. நிதின் கட்கரி மத்திய பிரதேசத்தில் 45 நெடுஞ்சாலைத் திட்டங்களுக்கு நாளை அடிக்கல் நாட்டி, திறந்து வைக்கவுள்ளார். இந்த இணைய வழித் திறப்பு விழா செயல்பாட்டிற்கு முதலமைச்சர் திரு. சிவராஜ் சிங் சவுகான் தலைமை தாங்குவார், இதில் மத்திய அமைச்சர்கள் திரு. தவர்ச்சந்த் கெஹ்லோட் மற்றும் திரு நரேந்திர சிங் தோமர், கலாச்சார மற்றும் சுற்றுலா துறை அமைச்சர் திரு பிரஹலாத் சிங் படேல், திரு ஃபாகன் சிங் குலஸ்தே மற்றும் ஜெனரல்  வி.கே.சிங் , மாநிலத்திலிருந்து அமைச்சர்கள், எம்.பி.க்கள், எம்.எல்.ஏக்கள், மத்திய & மாநிலத்தைச் சேர்ந்த மூத்த அதிகாரிகள் இவ்விழாவில் கலந்து கொள்கின்றனர்
இந்த அடிக்கல் நாட்டு விழாவுக்கான திட்டப்பணிகளில், 1361 கிலோமீட்டர் நீளமுள்ள நெடுஞ்சாலையை உள்ளடக்கியதாகும். இதன் கட்டுமான மதிப்பு ரூ .11427 கோடி. எம்.பி.யின் தொகுதி மேம்பாட்டு வளர்ச்சி நிதியின் மூலம் மேற்கொள்ளப்படும் இந்த நெடுஞ்சாலை அமைக்கும் திட்டத்தின் மூலம் மாநிலத்தை சுற்றியுள்ள பகுதிகளுடன் சிறந்த இணைப்பை ஏற்படுத்துவதால் பொருளாதார வளர்ச்சியை மேம்படுத்தும்.
மனித வள மேம்பாட்டு அமைச்சகம்
சுயசார்பு பாரதம் - சுதந்திர பாரதம் குறித்த கட்டுரை சமர்ப்பிக்கும் தேதியை மனிதவள மேம்பாட்டு அமைச்சகம் ஆகஸ்ட் 23, 2020 வரை நீட்டிக்கிறது.
நாட்டில் சுதந்திர தினக் கொண்டாட்டங்களுக்கு முன்னதாக, MyGov உடன் இணைந்து மனிதவள மேம்பாட்டு அமைச்சகம் பள்ளி மாணவர்களில் குறிப்பிட்ட வயதினருக்கான இணையம் வாயிலாகக் கட்டுரை எழுதும் போட்டியை  நாடு முழுவதும் ஏற்பாடு செய்து வருகிறது. ”சுயசார்பு பாரதம் – சுதந்திர பாரதம்” குறித்த கட்டுரை சமர்ப்பிக்கும் தேதியை ஆகஸ்ட் 23, 2020 வரை மனிதவள மேம்பாட்டு அமைச்சகம் நீட்டித்துள்ளது. தேசிய கல்வி ஆராய்ச்சி மற்றும் பயிற்சிக் கவுன்சில் இந்த நிகழ்விற்கான இத்திட்டத்தின் முகமையாக இருக்கும்.
கட்டுரை எழுதுவதற்கான முக்கிய தலைப்பின், அதாவது ”சுயசார்பு பாரதம் – சுதந்திர பாரதம்” கீழ் உள்ள துணை தலைப்புகள் பின்வருமாறு:
- சுய சார்பு பாரதத்தைப் பொறுத்தவரை இந்திய அரசியலமைப்பும் ஜனநாயகமும் மிகப் பெரிய அளவில் செயல்படுகின்றன.
- 75 வயதில் இந்தியா: சுயசார்பு பாரதத்தை நோக்கி ஒரு நாடு அணிவகுக்கிறது.
- ஒரே பாரதம் உன்னத பாரதம் மூலம் சுயசார்பு பாரதம்: பன்முகத்தன்மையில் ஒற்றுமை இருக்கும்போது புதுமை செழிக்கிறது
- டிஜிட்டல் இந்தியா: COVID-19 மற்றும் அதற்கு பின்னால் உள்ள வாய்ப்புகள்
- சுயசார்பு பாரதம் - தேசிய வளர்ச்சியில் மாணவர்களின் பங்கு
- சுயசார்பு பாரதம் - பாலினம், சாதி மற்றும் இன சார்புகளிலிருந்து சுதந்திரம்.
- சுயசார்பு பாரதம் - உயிர் பன்முகத்தன்மை மற்றும் விவசாய செழிப்பு மூலம் புதிய இந்தியாவை உருவாக்குதல்.
- நான் எனது உரிமைகளைப் பயன்படுத்தும்போது, ஒரு சுயசார்பு பாரதத்தில் ஈடுபடுவதற்கு எனது கடமைகளைச் செய்ய நான் மறந்துவிடக் கூடாது.
- எனது உடல் ஆரோக்கியமே எனது செல்வமாகும். அது சுயசார்பு பாரதத்துக்கான மனித மூலதனத்தை உருவாக்கும்.
- ஒரு சுய சார்பு பாரதம் பச்சை நிறத்திற்கு செல்ல நீலத்தை பாதுகாக்கவும்.
ஆகஸ்ட் 23, 2020 ஆம் தேதிக்குள் மாணவர்கள் தங்கள் உள்ளீடுகளை கீழே உள்ள இணைப்பில் சமர்ப்பிக்கலாம்:
https://innovate.mygov.in/essay-competition
பிரதமர் அலுவலகம்
நாகாலாந்து மக்களுக்கு மாநில அமைப்பு தினத்தில் பிரதமர் வாழ்த்து தெரிவித்துள்ளார்
நாகாலாந்து மக்களுக்கு மாநில அமைப்பு தினத்தில் பிரதமர் திரு. நரேந்திர மோடி வாழ்த்து தெரிவித்துள்ளார்.
“நாகாலாந்த்தில் உள்ள எனது சகோதர சகோதரிகளுக்கு மாநில அமைப்பு தின வாழ்த்துக்கள். நாகாலாந்து மக்கள் தைரியத்திற்கும் இரக்கத்திற்கும் பெயர் பெற்றவர்கள். அவர்களின் கலாச்சாரம் மிகவும் உயர்வானது, அதேபோல் இந்தியாவின் முன்னேற்றத்திற்கு அவர்களின் பங்களிப்பும் உள்ளது. நாகாலாந்தின் தொடர்ச்சியான வளர்ச்சிக்காக பிரார்த்தனை செய்கிறேன்." என்று பிரதமர் தனது டுவிட்டரில் தெரிவித்துள்ளார்.
பிரதமர் அலுவலகம்
2020 டிசம்பர் 11-ல் சர்வதேச பாரதி விழாவில் பிரதமர் உரை
பிரதமர் திரு நரேந்திர மோடி, 2020 டிசம்பர் 11, மாலை 04:30 மணிக்கு நடைபெறும் சர்வதேச பாரதி விழாவில் காணொலிக் காட்சி வாயிலாக உரையாற்ற உள்ளார். இந்த ஆண்டு, இந்தத் திருவிழா மெய்நிகர் முறையில் ஏற்பாடு செய்யப்பட்டுள்ளது. தேச அளவிலும், சர்வதேச அளவிலும், பல கவிஞர்களும், கலைஞர்களும் இதில் பங்கேற்க உள்ளார்கள். மகாகவி சுப்பிரமணிய பாரதியின் 138 வது பிறந்த நாளைக் கொண்டாடும் வகையில், வானவில் கலாச்சார மையம் இந்த விழாவுக்கு ஏற்பாடு செய்துள்ளது.